CELEX: 62012TN0338
Language: bg
Date: 2012-07-23 00:00:00
Title: Дело T-338/12: Жалба, подадена на 23 юли 2012 г. — Rocket Dog Brands/СХВП — Julius-K9 (K9 PRODUCTS)

29.9.2012   
            
            
               BG
            
            
               Официален вестник на Европейския съюз
            
            
               C 295/27
            
         Жалба, подадена на 23 юли 2012 г. — Rocket Dog Brands/СХВП — Julius-K9 (K9 PRODUCTS)
   (Дело T-338/12)
   2012/C 295/49
   Език на жалбата: английски
   
      Страни
   
   
      Жалбоподател: Rocket Dog Brands LLC (Hayward, САЩ) (представител: J. Reid, barrister)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Julius-K9 bt (Szigetszentmiklós, Унгария)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението на четвърти апелативен състав на Службата за хармонизация във вътрешния пазар (марки, дизайни и модели) от 21 май 2012 г. (R 1961/2011-4), доколкото с него се отхвърля искът по отношение на всички стоки от клас 25 и на следните стоки от клас 18: стоки от тези материали, които не са включени в други класове; портфейли, портмонета; портмонета (не от благородни метали); и
            
         
               —
            
            
               да осъди притежателя да заплати направените от жалбоподателя съдебни разноски.
            
         
      Правни основания и основни доводи
   
   
      Регистрирана марка на Общността, предмет на искане за обявяване на недействителност: черно-бяла фигуративна марка „K9 PRODUCTS“ за стоки и от класове 18 и 25 — марка на Общността, регистрирана под № 5966031.
   
      Притежател на марката на Общността: другата страна в производството пред апелативния състав.
   
      Страна, която иска обявяване на недействителността на марката на Общността: жалбоподателят.
   
      Основание на искането за обявяване на недействителност: общностна регистрация № 3933256 на черно-бяла фигуративна марка „K9“ за стоки от клас 25.
   
      Решение на отдела по отмяна: обявява марката на Общността за частично недействителна.
   
      Решение на апелативния състав: отменя оспорваното решение в частта, в която марката на Общността е обявена за недействителна, и отхвърля изцяло искането за обявяване на недействителност.
   
      Изложени правни основания: нарушение на член 8, параграф 1, буква б) от Регламент № 207/2009 на Съвета.